РЕПУБЛИКА СРБИЈА

ОПШТИНА ГОЛУБАЦ

ОПШТИНСКА УПРАВА

Одељење за урбанизам и изградњу, комуналне,

инспекцијске и имовинско правне послове

Број: 354-16/2017-03

Дана: 30.01.2017. год.

Г О Л У Б А Ц

На основу чл. 44. Закона о инспекцијском надзору, Одељење за урбанизам и изградњу, комуналне, инспекцијске и имовинско правне послове, Група за инспекцијске послове, општинске Управе Голубац доноси

**ИЗВЕШТАЈ О РАДУ ЗА 2016. ГОДИНУ И ПОКАЗАТЕЉИ ДЕЛОТВОРНОСТИ ИНСПЕКЦИЈСКОГ НАДЗОРА ОДСЕКА ГРАЂЕВИНСКЕ ИНСПЕКЦИЈЕ**

Грађевински инспектор као првостепени орган, обавља послове инспекцијског надзора у контроли примене закона у области грађевинске инспекције са циљем да се превентивним деловањем или изрицањем мера оствари законитост и безбедност пословања и поступања надзираних субјеката и спрече или отклоне штетне последице по законом и другим прописом заштићена добра, права и интересе (живот и здравље људи, животна средина, биљни и животињски свет, имовина, права и интереси запослених и др.). У циљу обезбеђења поштовања закона, налаже инспекцијске мере прописане законом и иницира покретање поступка пред другим надлежним органима.

У вршењу инспекцијског надзора и контроле грађевинска инспекција примењује Закон о планирању и изградњи ("Службени гласник РС", бр. 72/2009, 81/2009, 64/2010 (Одлука Уставног суда), 24/2011, 121/2012, 42/2013 (Одлука Уставног суда), 50/2013 (Одлука Уставног суда), 54/2013 (Решење Уставног суда), 98/2013 (Одлука Уставног суда), 132/2014, 145/2014), Закон о инспекцијском надзору ("Службени гласник РС", бр. 36/2015) и Закон о општем управном поступку ("Службени лист СРЈ", бр.33/97 и 31/2001 и "Службени гласник РС", бр.30/2010).

Грађевинска инспекција обавља послове инспекцијског надзора, - над изградњом објеката за које грађевинску дозволу издаје Одељење за урбанизам и изградњу, комуналне,

инспекцијске и имовинско правне послове- над изградњом објеката започетих без грађевинске дозволе или одобрења надлежног органа, - над коришћењем објеката, ако утврди да се коришћењем објеката доводи у опасност живот и здравље људи, безбедност околине, угрожава животна средина и ако се ненаменским коришћењем утиче на стабилност и сигурност објекта.

**Извршиоци и организација**

У Одељењу за урбанизам и изградњу, комуналне, инспекцијске и имовинско правне послове запослен је 1 грађевински инспектор..

Одељење располаже са једним службеним возилом, а свим запосленима у Одељењу за потребе рада обезбеђени су рачунари.

Пријаве грађана се примају и на електронску адресу : gradjevinskainspekcija@golubac.orgrs

Грађевински инспектор је водио 13 поступака инспекцијског надзора над изградњом објеката по грађевинској дозволи или одобрењу за извођење грађевинских радова, односно за извођење радова на санацији, адаптацији реконструкцији или промени намене постојећих објеката. Управни поступци контроле изградње објеката по дозволи се воде до завршетка извођења радова на објекту, и у току поступка обавезна су два инспекцијска надзора након завршетка израде темеља објекта и након завршетка објекта у конструктивном смислу.

Од 27.11.2015.године, односно од ступања на снагу Закона о озакоњењу објеката до истека рока за пријављивање за попис незаконито изграђених објеката дана 27.11.2016. године власници незаконито изграђених објеката поднели су укупно 32 обавештења о незаконито изграђеном објекту грађевинској инспекцији. Од тог броја, за 29 објеката извршен је попис, односно попуњен је појединачни пописни лист са свим потребним подацима и донето је решење о рушењу у складу са Законом о озакоњењу објеката. Решења су у законском року урађена, уручена власницима објеката и у року од три дана од дана израде прослеђена су на надлежност Органу за послове озакоњења објеката, у циљу покретања поступка озакоњења објекта.

Укупан број пописаних објеката на основу Закона о озакоњењу у 2016. години је 1316, а укупно је донето 170 решења о рушењу у циљу озакоњења, који су достављени и Органу надлежном за озакоњење.

Такође Одсек је сва решења о уклањању објекта или његовог дела, донета по истеку претходног рока за пријављивање објеката за легализацију 29.01.2014. године, проследио Органу надлежном за озакоњење. Грађевински инспектор је благовремено у току 2016. године, поступио по свим налозима за достављање информације о предузетим мерама, које је добијао од републичких грађевинских инспектора, који су овлашћени да врше надзор над радом грађевинских инспектора и предузму законом предвиђене мере уколико утврде да нису поступали у складу са својим правима, дужностима и овлашћењима.

**Општи показатељи**

У извештајној години отворено је укупно 257 предмета од чега 49 вануправних и 208 управних. Код поднетих пријава у ситуацији када је процењено да је ризик незнатан, а процена се врши најчешће у току инспекцијског надзора, грађевински инспектор је водио поступак као вануправни и о томе обавештавао што писаним путем, што електронским путем подносиоца пријаве.

У складу са одредбама Закона о инспекцијском надзору чија је пуна примена ступила на снагу 30.04.2016. године, грађевинска инспекција је донела годишњи План вршења инспекцијског надзора за 2017. годину, сачињени су и достављени Министарству грађевинарства, саобраћаја и инфраструктуре, као изворно надлежном органу за вршење инспекцијског надзора из делокруга рада грађевинске инспекције.

Показатељи делотворности

1. Превентивно деловање и обавештавање јавности

Грађевински инспектор је континуирано пружао стручну помоћ у вршењу поверених послова у области инспекцијског надзора и заинтересованим лицима и надзираним субјектима давали стручна објашњења, укључујући обавештавање субјеката инспекцијског надзора у вези са обавезама из прописа и указивали субјекту на могуће забрањене, односно штетне последице његовог понашања.

1. Усклађености пословања и поступања са законом и прописима које се мерe контролним листама

У поступку редовног инспекцијског надзора, инспектор, поступајући у границама предмета инспекцијског надзора из налога за инспекцијски надзор, предузима оне провере и друге радње које су садржане у контролној листи. Уколико у току вршења инспекцијског надзора процени да постоји ризик ван контролне листе који је висок или критичан – инспектор покреће ванредан инспекцијски надзор. У поступку контроле утврђено је да је ниво усклађености поступања са прописима, а који се мери контролним листама задовољавајући.

1. Нерегистровани субјекти и предузете мере

У току извештајног периода избршен је надзор над 6 нерегистрована субјеката, и донета су решења о уклањању објеката које су бесправно градили.

1. Однос редовних и ванредних инспекцијскијских надзора

У току извештајног периода извршено је 13 редовних инспекцијских надзора, од чега је једном субјекту наложено да обустави радове на изградњи објекта до испуњености услова,

1. Координација инспекцијског надзора

У поступцима редовних или ванредних инспекцијских надзора грађевинска инспекција прослеђивала је другим инспекцијама записнике о утврђеном чињеничном стању, а чији предмет контроле није у њеној надлежности у складу са чл. 30. Закона о инспекцијском надзору.

1. Ресурси

У поступцима инспекцијског надзора инспектор није користио повећана материјална средства.

1. Придржавање рокова за поступање

Законом о инспекцијском надзору прописана је хитност у поступању у случају да се процени и утврди висок или критичан ризик, односно када то захтевају разлози спречавања или отклањања непосредне опасности по живот или здравље људи, имовину веће вредности, животну средину. По пријему телефонских пријава, пријава које стижу електронском поштом или оних заведених на писарници овог органа, грађевински инспектор је излазио на терен како би на основу процене степена ризика одлучивао о покретању инспекцијског надзора и предизимању мера из своје надлежности о чему су обавештавали подносиоце представки. Из разлога што још увек није уведен једиствен електронски информациони систем и повезаност са свим инспекцијама, а с друге стране поједини управни поступци трају дуже због прибављања неопходних података и спровођења испитних и доказних поступака, одговори нису понекад стизали у жељеним роковима подносилаца, али су испоштовани у складу са прописима. Управне радње и мере предузимане су и доношене у законским роковима, али ће се радити на томе да они буду још краћи нарочито када се ради о изласцима на терен и обавештавању подносиоца представки .

 Чланом 42. Закона о инспекцијском надзору прописано је да ако грађевински инспектор код надзираног субјекта открије незаконитост која је кажњива по закону или другом пропису, инспектор надлежном правосудном органу подноси кривичну пријаву или захтев за покретање прекршајног поступка. С тим у вези, у току 2016. Године, поднето је укупно 6 кривичних пријава.

1. Законитост управних аката

Грађевински инпектор врши надзор на основу :

Закона о општем управном поступку,

Закона о инспекцијском надзору,

Закона о планирању и изградњи.

Закона о озакоњењу објеката,

Закона о одржавању стамбених зграда ( у делу надзора који је стављен у надлежност грађевинском инспектору актом о систематизацији послова у општинској управи ),

Подзаконских прописа и Одлука скупштине општине Голубац у надлежности грађевинског инспектора.

1. Притужбе на рад инспекције

На рад грађевинског инспектора поднете су две притужбе надлежном Министарству, на које је грађевински инспектор подносио извештаје о поступању.

10 . Обуке запослених Ступањем на снагу Закона о инспекцијском надзору, Стална конференција градова и општина је организовала осмонедељну е-обуку коју су прошли шеф, инспектори и правници овог Одсека, од 11.04. до 07.06.2016.године, на тему „Изградња капацитета локалних инспекцијских служби“ и након успешно завршених тестова добили сертификате.

1. Информациони систем

 Грађевински инспектори у свом раду за потребе инспекцијског надзора користе информационе податке АПР, РГЗ, добијају податке од МУП РС и користе их у складу са одредбама Закона о заштити података о личности. Такође се за потебе спровођења Закона о озакоњењу објеката користе увиди у сателитски снимак РГЗ-а за 2015 годину, које служи грађевинском инспектору као помоћно средство у поступку утврђивања степена изграђености објекта у моменту вршења пописа незаконито изграђеног објекта. Истовремено грађевински инспектори врше евиденцију предмета кроз интерни електронски информациони систем Мега и референтске књиге

Извршни поступак

Општинска управа је доносила План и програм уклањања објеката, за сваки квартал, а принудних извршења је било 8.

 ГРАЂЕВИНСКИ ИНСПЕКТОР

 Анђелка Јовановић, грађ. инж.